ઈ.સ. ૧૯૨૨માં પોતાની ૩૫ વર્ષની ઉંમરે દક્ષિણામૂર્તિમાં જ તખતેશ્વર પાસેની ટેકરી ઉપર બાલમંદિર શરૂ કર્યું. કસ્તુરબાના હસ્તે ઉદ્‍ઘાટન થયું. પોતે શિક્ષક બન્યા. મોન્ટેસોરીને ગુરુ માની એકલવ્યની ભાવનાથી તેમના વિચારો મુજબ કાર્યસાધના શરૂ કરી. એક સાધકની જેમ બાલસેવકની અલખ જગાવી, ધૂણી ધખાવી. ગિજુભાઈ બેસી ગયા. તન-મનથી કામ શરૂ કર્યું. શિખવાડતાં શીખતાં દિશા મળતી ગઈ. બાળકોનાં નિરીક્ષણો પરથી નવા માર્ગો શોધતા ગયા.